turjo4nis/wikipedia-bn-dump-20250701 huggingface dataset:
মোহাম্মাদ জাকারিয়া

মোহাম্মাদ জাকারিয়া আন্তর্জাতিক  কোরআন প্রতিযোগিতায় বারংবার বিজয়ী বাংলাদেশি কুরআন মুখস্তকারী। তিনি ২০১৪ সালে সর্বোচ্চ সুন্দর কোরআন তেলওয়াতকারী হিসেবে মিশরে আন্তর্জাতিক পবিত্র কোরআন পদক প্রাপ্ত হাফেজ। ২০১৫ সালে দুবাইয়ে অনুষ্ঠিত আন্তর্জাতিক কোরআন প্রতিযোগিতায় হিফজে তৃতীয় ও ক্বিরাতে প্রথম স্থান লাভ করেন।

প্রারম্ভিক জীবন
মোহাম্মাদ জাকারিয়া ১ সেপ্টেম্বর ২০০২ সালে মানিকগঞ্জের হরিরামপুর উপজেলার ইসলামপুর গ্রামে তার নানা বাড়ীতে জন্মগ্রহণ করেন, তার দাদা বাড়ী ভোলা জেলার চরফ্যাশন উপজেলায়। তিনি মাত্র আড়াই বছরে পবিত্র কুরআনের ৩০ পারা মুখস্থ করতে সক্ষম হন, এবং ২০১১ সালে কাতারে অনুষ্ঠিত আন্তর্জাতিক কোরআন প্রতিযোগিতায় অংশগ্রহণ করে মাত্র ৯ বছর বয়সে  আন্তর্জাতিক স্বীকৃতি লাভ করেন।

শিক্ষা ও কর্মজীবন
মোহাম্মাদ জাকারিয়া বর্তমানে আন্তর্জাতিক ইসলামী বিশ্ববিদ্যালয় চট্টগ্রাম
-এ কুরআনিক বিজ্ঞান ও ইসলামি বিভাগে মাস্টার্সে অধ্যায়নরত আছেন। মোহাম্মদ জাকারিয়া  গুলশান সেন্ট্রাল মসজিদে খতমে তারাবি, এবং বায়তুল মোকাররম জাতীয় মসজিদে রমজানের শেষ দশকে ‘কিয়ামুল লাইল’-এর ইমামতি করে আসছেন,একই সঙ্গে তিনি ঢাকার যাত্রাবাড়ীতে অবস্থিত মাহাদু উলুমিল কুরআন মাদ্রাসায় পরিচালক হিসেবে দায়িত্ব পালন করছেন।

পুরস্কার ও সম্মাননা
মোহাম্মাদ জাকারিয়া ২০১১ সালে কাতারে অনুষ্ঠিত ক্বিরাত প্রতিযোগিতায় চতুর্থ স্থান। ২০১৩ সালে জর্দানে আন্তর্জাতিক হিফজুল কোরআন প্রতিযোগিতায় তৃতীয় স্থান। ২০১৪ সালে মিশরে অনুষ্ঠিত আন্তর্জাতিক হিফজুল কোরআন প্রতিযোগিতায় প্রথম স্থান। ২০১৬ সালে কুয়েতে আন্তর্জাতিক হিফজুল কোরআন প্রতিযোগিতায় চতুর্থ স্থান অর্জন করে। একই বছর বাহরাইনে অনুষ্ঠিত আন্তর্জাতিক কুরআন প্রতিযোগিতায় হিফজ ও ক্বিরাতে প্রথম স্থান অর্জন করে। ২০১৭ সালে সুদানে আন্তর্জাতিক হিফজুল কোরআন প্রতিযোগিতায় হিফজ ও তাফসির বিভাগে ৪র্থ স্থান অর্জন করে। ২০১৯ সালে সৌদি আরবে অনুষ্ঠিত আন্তর্জাতিক হিফজুল কোরআন প্রতিযোগিতায় সান্ত্বনা পুরস্কার অর্জন করে। এছাড়াও তিনি বাংলাদেশের বিভিন্ন হিফজ ও ক্বিরাত প্রতিযোগীতায় সুনামের সাথে উত্তীর্ণ হন।২০২৩ সালে ইন্দোনেশিয়া কালিমানতানে অনুষ্ঠিত আন্তর্জাতিক হিফজুল কুরআন প্রতিযোগিতায়  দ্বিতীয় স্থান।

আরও দেখুন
 ক্বারী নাজমুল হাসান 
 নাজমুস সাকিব

তথ্যসূত্র

২০০২-এ জন্ম
মানিকগঞ্জ জেলার ব্যক্তি
বাংলাদেশী কুরআনের হাফেজ
আন্তর্জাতিক কুরআন তিলাওয়াত প্রতিযোগিতায় বিজয়ী
মারকাজুত তাহফিজ ইন্টারন্যাশনাল মাদ্রাসার প্রাক্তন শিক্ষার্থী
দীপিকা সিং

দীপিকা সিং (জন্ম: ২৬ জুলাই, ১৯৮৯) একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক দিয়া অর বাতি হাম-এ সন্ধ্যা চরিত্রে অভিনয় করার জন্য পরিচিত।

প্রাথমিক জীবন 
দীপিকা সিংয়ের জন্ম ১৯৮৬ সালের ২৬ জুলাই দিল্লীতে একটি রাজপুত পরিবারে। তার তিন ছোট ভাইবোন রয়েছে - দুই বোন এবং এক ভাই।

দীপিকা পাঞ্জাব টেকনিক্যাল ইউনিভার্সিটিতে মার্কেটিং বিষয়ে স্নাতকোত্তর অর্জন করেছেন।

কর্মজীবন 
দীপিকা ২০১১ সালে স্টার প্লাসের জনপ্রিয় ধারাবাহিক দিয়া অর বাতি হাম-এ সন্ধ্যা কোঠারি চরিত্রে অভিনয় দিয়ে টেলিভিশনে অভিষেক করেন। ২০১৬ সালের সেপ্টেম্বর পর্যন্ত ধারাবাহিকটির সম্প্রচার শেষ না হওয়া পর্যন্ত তিনি পাঁচ বছর এই চরিত্রে অভিনয় করেছিলেন।  ২০১৮ সালে তাকে দ্য রিয়েল সোলমেট নামে একটি ওয়েব ধারাবাহিকে দেখা গিয়েছিল। তিনি ২০১৪ এবং ২০১৯ সালে একতা কাপুরের বক্স ক্রিকেট লীগের অংশগ্রহণকারীও ছিলেন। ২০১৯ সালে দীপিকা টেলিভিশন অভিনয়ে পুনরায় ফিরে এসেছিলেন এবং তিনি কালার্স টিভির অতিপ্রাকৃত ধারাবাহিক কবচ ... মহাশিবরাত্রি-তে যমজ বোন সন্ধ্যা এবং সাক্ষি পাটবর্ধনের দ্বৈত চরিত্রে অভিনয় করেছিলেন।

ব্যক্তিগত জীবন 
দীপিকা তার টেলিভিশন ধারাবাহিকের পরিচালক রোহিত রাজ গোয়েলকে ২০১৪ সালের ২ মে বিয়ে করেছিলেন। ২০১৭ সালের জানুয়ারীতে তিনি গণমাধ্যম এবং তার ভক্তদের কাছে তার গর্ভাবস্থার সংবাদ প্রকাশ করেছিলেন। ২০১৭ সালের মে মাসে তিনি একটি বাচ্চা ছেলের জন্ম দিয়েছিলেম এবং অভিনয় থেকে কিছুটা বিরতি নিয়েছিলেন।

দীপিকা ধ্রুপদী ওড়িশি নৃত্য সম্পর্কে প্রশিক্ষণ নিচ্ছেন।

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ 

 ইন্টারনেট মুভি ডেটাবেজে দীপিকা সিং

১৯৮৯-এ জন্ম
দিল্লির অভিনেত্রী
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
জীবিত ব্যক্তি
হিন্দি টেলিভিশন অভিনেত্রী
সুপ্রিয়া আইমান

সুপ্রিয়া আইমান (জন্ম: ১৯ সেপ্টেম্বর,  ১৯৯৩) একজন ভারতীয় মডেল এবং সৌন্দর্য প্রতিযোগিতায় শিরোনামধারী। তিনি গ্লামানন্দ মিস ইন্ডিয়া ইন্টারন্যাশনাল ২০১৫ এর মুকুটবিজয়ী হয়েছিলেন এবং জাপানের টোকিওতে অনুষ্ঠিত মিস ইন্টারন্যাশনাল ২০১৫ এর প্রতিযোগিতায় তিনি ভারতের প্রতিনিধিত্ব করেছিলেন। তিনি প্যানাসনিক সংগঠন কর্তৃক প্যানাসনিক বিউটি অ্যাম্বাসেডর অব দ্য ইয়ার ২০১৫ এবং মিস ইন্টারন্যাশনাল প্যাজেন্ট-এ মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক মিস ভিজিট জাপান ট্যুরিজম অ্যাম্বাসেডর খেতাবে ভূষিত হন। সুপ্রিয়া আইমান ২০১৮ সালে দক্ষিণ কোরিয়ার সিউলে অনুষ্ঠিত এশিয়া মডেল ফ্যাস্টিভালে মডেলিং শিল্পে তার অবদানের জন্য এশিয়া স্টার মডেল অ্যাওয়ার্ড-এ ভূষিত হয়েছিলেন। তিনি একজন বৈমানিক প্রকৌশলী এবং পদার্থবিজ্ঞানে স্নাতক সম্মান ডিগ্রিধারী।

প্রাথমিক জীবন এবং শিক্ষা 
সুপ্রিয়া বিহার রাজ্যের রাজধানী পাটনায় জন্মগ্রহণ করেছিলেন। বিদ্যা মন্দির স্কুলে পড়াশোনা করার পরে তিনি কলকাতায় চলে আসেন এবং মেকানিকাল ইঞ্জিনিয়ারিংয়ের জন্য ইনস্টিটিউশন অব ইঞ্জিনিয়ার্স-এ যোগদান করেছিলেন, পরে তিনি ইন্ডিয়ান ইনস্টিটিউট অব অ্যারোনটিক্স-এ এয়ারক্রাফ্ট মেইনটেনেন্স ইঞ্জিনিয়ারিং পড়েছিলেন। মডেলিং পেশা এবং সুন্দরী প্রতিযোগিতা ছাড়াও ২০০৮ সালে অনুষ্ঠিত সিডব্লিউজেসি (কেন্দ্রীয় পশ্চিম বিচার কেন্দ্র) পরীক্ষায় তিনি সর্বভারতীয় প্রবেশিকায় শীর্ষস্থান অধিকারী ছিলেন। তিনি পদার্থবিজ্ঞানে স্নাতক সম্মান ডিগ্রী অর্জন করেছিলেন। এছাড়াও সুপ্রিয়া কত্থক নৃত্যে ডিপ্লোমা ডিগ্রী করেছিলেন, যেমন তিনি ভারতের একজন চমৎকার কত্থক নৃত্যশিল্পীও ছিলেন।

কর্মজীবন 
সুপ্রিয়া ২০১২ সাল থেকে মডেলিং করেছিলেন এবং লাকমে ফ্যাশন উইক, ম্যাডাম স্টাইল উইক, ব্লেন্ডার্স প্রাইড বেঙ্গালুরু ফ্যাশন উইক, চেন্নাই ইন্টারন্যাশনাল ফ্যাশন উইক, ভলভো কয়ম্বাটোর ফ্যাশন উইক এবং গীতাঞ্জলি গ্রুপের হয়ে রানওয়েতে হেটেছিলেন। এছাড়াও তিনি কিংফিশার আল্ট্রা ফ্যাশন ট্যুর, আন্তর্জাতিক রত্ন এবং জুয়েলারী শো, রানওয়ে শোকেস, ফেমিনা (ভারত) শোকেস, টাইমস ওয়েডিং ফ্যাশন ফিয়েস্টা, গালানি ফ্যাশন শো, আইএনআইএফডি, লখোটিয়া ইনস্টিটিউট অফ ফ্যাশন অ্যান্ড ডিজাইন, কাশ ফ্যাশন শো, আইডিটি এবং টেকনোটেক্স এর অংশ হয়েছিলেন। তিনি ডিজাইনার অগ্নিমিত্রা পাল, এডি সিং, রকি স্টার, গ্যাভিন মিগুয়েল, অনিতা ডংরে, জেমস ফেরেরিরা, তরুণ ও তেজাস, মেবাজ, হরি আনন্দ, মমতাজ খান, মনোবিরাজ খোসলা, সুমিত দাশ গুপ্ত, অনিতা রেড্ডি, অভিষেক দত্ত, ময়ূর গালানির, জয়া মিশ্র সহ আরো অনেকের সঙ্গে কাজ করেছিলেন।

সৌন্দর্য প্রতিযোগিতা

গ্লামানন্দ সুপার মডেল ইন্ডিয়া ২০১৫ 
২০১৪ সালের অক্টোবরে জাপানের টোকিওতে অনুষ্ঠিত মিস ইন্টারন্যাশনাল ২০১৫- তে ভারতের প্রতিনিধিত্ব করার জন্য গ্লামানন্দ সুপার মডেল ইন্ডিয়া তাকে নির্বাচিত করেছিলেন। তিনি মিস ইন্টারন্যাশনাল ভারত হিসাবে ঝাটালেকা মালহোত্রার স্থলাভিষিক্ত হন।

মিস ইন্টারন্যাশনাল ২০১৫ 
তিনি ১৬ অক্টোবর থেকে ৫ নভেম্বর জাপানের টোকিওতে অনুষ্ঠিত মিস ইন্টারন্যাশনাল ২০১৫ সুন্দরী প্রতিযোগিতাতায় ভারতের প্রতিনিধিত্ব করেন এবং প্যানাসনিক সংগঠন কর্তৃক প্যানাসনিক বিউটি অ্যাম্বাসেডর অব দ্য ইয়ার ২০১৫ এবং মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক মিস ভিজিট জাপান ট্যুরিজম অ্যাম্বাসেডর খেতাবে ভূষিত হন।

তথ্যসূত্র

বহিঃসংযোগ 

 গ্লামানন্দ সুপার মডেল ইন্ডিয়ার অফিসিয়াল ওয়েবসাইট 
 গ্লামানন্দ সুপার মডেল অফিসিয়াল ফেসবুক

ভারতের সুন্দরী প্রতিযোগিতার প্রতিযোগী
পাটনার ব্যক্তি
১৯৯৩-এ জন্ম
জীবিত ব্যক্তি
ভারতীয় মডেল
বিহারের নারী মডেল
ফেমিনা মিস ইন্ডিয়া
সাক্ষী প্রধান

সাক্ষী প্রধান (জন্ম: ১২ আগস্ট, ১৯৯০) একজন ভারতীয় টেলিভিশন অভিনেত্রী, মডেল এবং ভ্রমণ উপস্থাপক। তিনি ১৮ বছর বয়সে তার কর্মজীবন শুরু করেছিলেন এবং আপাতবাস্তব অনুষ্ঠান এমটিভি স্প্লিটসভিলা মরশুম ২ জিতেছিলেন। ২০১৮ সালে ট্র্যাভেলএক্সপি চ্যানেলে সাক্ষী ভ্রমণ অনুষ্ঠান কিসড বাই দ্য সি: মরিশাস-এ উপস্থাপনা করেছিলেন।  তিনি জি৫ এর ওয়েব ধারাবাহিক পয়জন-এ রাণী চরিত্রে অভিনয়ের জন্য পরিচিতি লাভ করেন।

চলচ্চিত্রের তালিকা

টেলিভিশন ও ওয়েব ধারাবাহিক

টেকিভিশন উপস্থাপনা

চলচ্চিত্র

তথ্যসূত্র

বহিঃসংযোগ 

 
 

নয়াদিল্লির অভিনেত্রী
ভারতীয় কণ্ঠাভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
১৯৯০-এ জন্ম
১৯৯২-এ জন্ম
বৌদ্ধ বিহার

বৌদ্ধ বিহার হল বৌদ্ধ ধর্মাবলম্বীদের মঠ। এটি বৌদ্ধ ধর্মের সাথে সম্পৃক্ত একটি গুরুত্বপূর্ণ শিক্ষাপ্রতিষ্ঠান। ভিক্ষুদের বাসস্থান, ধর্মীয় আচারাদি সম্পন্ন ও ধ্যান করার স্থান এবং বৌদ্ধ শিক্ষার কেন্দ্র হিসেবে একে সংজ্ঞায়িত করা যায়। প্রাচীন সংস্কৃত এবং পালি গ্রন্থগুলোতে বিহার শব্দটি আনন্দ ভ্রমণ অথবা বিচরণ করার আয়োজনকে বোঝানো হতো। পরবর্তী কালে  ধারণাটি স্থাপত্যবিদ্যায় রূপান্তরিত হলে এটি দ্বারা সন্ন্যাসীদের বাসস্থানকে বোঝানো হতো যা আঙিনা দ্বারা সজ্জিত।

আরও দেখুন 

 গৌতম বুদ্ধ
 বৌদ্ধধর্ম
 বৌদ্ধ দর্শন
 বুদ্ধ গয়া
 চতুর্দশ দালাই লামা
 আজহান ব্রাহ্ম
 থিচ নাট হান
 অমরাবতী বৌদ্ধ বিহার
 পাহাড়পুর বৌদ্ধ বিহার
 বাংলাদেশে বৌদ্ধধর্ম

তথ্যসূত্র

বহিঃসংযোগ

 Lay Buddhist Practice: The Rains Residence  – A short article on the meaning of Vassa, and its observation by lay Buddhists.
 Mapping Buddhist Monasteries  A project aiming to catalogue, crosscheck, verify and interrelate, tag and georeference, chronoreference and map online (using KML markup & Google Maps technology).

বৌদ্ধধর্ম
বৌদ্ধ মঠ
বৌদ্ধ সন্ন্যাসবাদ
বৌদ্ধ সংগঠন
বৌদ্ধ স্থাপত্য
স্থাপত্য ইতিহাস
সংস্কৃত শব্দ ও বাক্যাংশ
বৃদ্ধাশ্রম

বৃদ্ধাশ্রম হ‌লো মূলত বৃদ্ধ নারী-পুরু‌ষের আবাসস্থল। "বৃদ্ধাশ্রম‌কে অ‌নেক সময় ইং‌রে‌জি‌তে "ওল্ড পিপল'স হোম" বা 'অল্ড এজ হোম' বলা হয়, য‌দিও "বৃদ্ধ‌দের বাসস্থান" বোঝা‌নো হয়। এ‌টি হ‌চ্ছে বয়স্ক‌দের আবাসন ব‌্যবস্থা। সাধারণত সেখা‌নে থাকা প্রত্যেককে বা প্রত্যেক দম্পতি এক‌টি ক‌রে ঘর বা রুম স‌্যুট পায়। ভবন‌টি‌র ম‌ধ্যেই তা‌দের জন‌্য অ‌তি‌রিক্ত ব‌্যবস্থাপনা প্রদান করা হয়, যার ম‌ধ্যে খাবার, এক‌ত্রিত হওয়া, চিত্ত‌বি‌নোদন এবং কিছু প্রকা‌রের স্্বাস্থ্য ও অসুস্থতাজ‌নিত সেবা প্রদান।  বৃদ্ধাশ্রমে থাকার স্থান ভাড়ার ভি‌ত্তি‌তে পাওয়া যায় অথবা অ‌্যাপার্টমেন্ট‌ে‌র ম‌তো, কন্ডো‌মিয়া‌মের ম‌তো একই ভি‌ত্তি‌তে সেখা‌নে তা চিরস্থায়ীভা‌বে ক্রয় করা যায়।

বৃদ্ধাশ্রম এবং না‌র্সিং হ‌ো‌মের ম‌ধ্যে পার্থক‌্য মূলত মূলত প্রদত্ত চি‌কিৎসা সেবার মা‌নের ক্ষে‌ত্রে।বেৃদ্ধাশ্রম থে‌কে ব‌্যা‌তিক্রম, অবসরপ্রাপ্ত সম্প্রদায়ে‌ বসবাসের সাধারণত পৃথক এবং স্বতন্ত্র বা‌ড়ি থা‌কে।

বাংলাদেশে বৃদ্ধাশ্রম
চিকিৎসা বিজ্ঞানের বি‌ভিন্ন উন্নতির ফলে মানু‌ষের গড় আয়ু বৃ‌দ্ধি পাওয়ায় সমগ্র বিশ্ব‌ে বৃদ্ধ‌দের সংখ‌্যা বৃ‌দ্ধি পে‌য়ে‌ছে। তাই, এ শতা‌ব্দি‌কে কেউ কেউ বার্ধক্যের ব‌লেও অ‌ভি‌হিত ক‌রে‌ছেন। বাংলা‌দে‌শও এর ব‌্যতিক্রম নয়। বাংলাদেশের অধিকাংশ প্রবীণ ব‌িদ্ধ সাধারণত পরিবারে বাস করে‌ন এবং তাদের ভরণপোষণ, চিকিংসা ইত্যাদির দা‌য়িত্ব সন্তান গ্রহণ ক‌রে। কিন্তু সামাজিক, মানসিক ও অর্থনৈতিক পরিবর্তনের কার‌ণে বর্তমা‌নে যৌথ পরিবার ভাঙ্গে যা‌চ্ছে, যার ফ‌লে বৃদ্ধরা তাদের সব থে‌কে গুরুত্বপূর্ণ অধিকার তথা আশ্রয় এবং বাসস্থনের অ‌ধিকার অ‌নি‌শ্চিত হ‌য়ে পড়‌ছে। একটি জরিপে দেখা যায় যে, বাংলাদেশের শতকরা ৮৮ শতাংশ বৃ‌দ্ধের এক বা একা‌ধিক সন্তান বাইরে থাকে। অর্থাৎ, তা‌দের সাথে তা‌দের পিতামাতার যোগাযোগ খুব তেমন একটা নেই। এর ফ‌লে বৃদ্ধরা আর্থ-সামাজিক সমস্যায় ভূগ‌তে পা‌রেন। শতকরা ২০ জন, দ‌রিদ্র প্রবীন‌দের শতকরা ৩৭ জন একাকী থাকেন অথবা স্বামী-স্ত্রী এক সঙ্গে থাকে।

বর্তমান সরকার কর্তৃক প্রবীণদের জন্য বয়স্ক ভাতা চালু করা হ‌য়েছে এবং এ‌টির আওতায় ১৭ লাখ দরিদ্র প্রবীণ সাহায্য প্রদান করা হ‌চ্ছে। এছাড়া, সরকার কর্তৃক সহায় সম্বলহীন প্রবীণদের জন্য ৬টি বিভাগে ৬টি বৃদ্ধাশ্রম প্রতিষ্ঠিত হ‌য়ে‌ছে এবং বেসরকারি পর্যায়ে বৃদ্ধাশ্রম চালু করার উদ্যোগও গৃহীত হয়েছে। ঢাকা এবং অন্যান্য শহরে বেসরকারি উদ্যোগে বেশ কিছু বৃদ্ধাশ্রম প্রতি‌ষ্ঠিত হ‌য়ে‌ছে কিন্তু অনেক সময় দেখা যায় বৃদ্ধাশ্রমগুলোতে প্রবীনরা থা‌কে না।

এমতাবস্থায় থেকে তাদের সাহায‌্য করতে হলে দেশে যথেষ্ট সংখ্যক প্রয়োজন। বাংলাদেশের প্রবীন‌দের জন‌্য বৃদ্ধাশ্রম সংখ্যা চাহিদার অনুপাতে বেশ কম। সমাজকল্যাণ মন্ত্রণালয়ের অর্থায়নে ঢাকার আগারগাঁওয়ে একটি বৃদ্ধাশ্রম নির্মাণ করা হয়। ফরিদপুরে 'অরুণিমা' নামক আরেক‌টি বৃদ্ধাশ্রম নির্মাণ করা হয়েছে। বেসরকারি পর্যায়ে বেশ ক‌য়েবক‌টি বিদ‌্যাশ্রম র‌য়েছে, যার এক‌টি গাজীপুরে, এবং বরিশালে আদর্শ নিবাস বৃদ্ধাশ্রম নামে একটি অবস্থিত। এছাড়াও বেসরকারি উদ্যোগে বাংলাদেশের বিভিন্ন জায়গায় বেশ ক‌য়েক‌টি বৃদ্ধাশ্রম  নি‌র্মিত হ‌য়ে‌ছে।

আরও দেখুন
 সহায়ক বসবাস
 বয়োঃজ্যেষ্ঠ অধিকার
 বার্ধক্য
 স্ট্যামফোর্ড ব্রিজ (স্টেডিয়াম)

তথ‌্যসূত্র

বহিঃসংযোগ

Home
বাড়ির ধরন
Housing for the elderly
অবসরগ্রহণ
স্ক্রিন র‍্যান্ট

স্ক্রিন র‍্যান্ট অনলাইন ভিত্তিক একটি বিনোদন সংবাদের ওয়েবসাইট যা ২০০৩ সালে চালু হয়। সাইটটি টেলিভিশন, চলচ্চিত্র, ভিডিও গেম এবং চলচ্চিত্রের তত্ত্বগুলি নিয়ে সংবাদ প্রকাশ করে। ভিক হোলট্রেম্যান নামক ব্যক্তি কর্তৃক এটি চালু হয়েছিল এবং এটির মূল সদরদপ্তর ছিল ইউটার অগডেনে।

স্ক্রিন র‍্যান্ট আস্তে আস্তে তাঁদের কভারেজ বৃদ্ধি করে, যার মধ্যে রয়েছে লস অ্যাঞ্জেলস, নিউ ইয়র্ক চলচ্চিত্র উৎসব এবং স্যান ডিয়েগো কমিক-কন প্যানেলসহ বিভিন্ন লাল গালিচা ইভেন্টগুলির সংবাদ প্রকাশ।

২০১৫ সালে, ভালনেট, ইনক. নামক মন্ট্রিয়ল ভিত্তিক একটি অনলাইন মিডিয়া প্রকাশক স্ক্রিন র‍্যান্টকে অধিগ্রহণ করে।

তথ্যসূত্র

বহিঃসংযোগ  
 

তথ্যবিনোদন
২০০৩-এ প্রতিষ্ঠিত ইন্টারনেট সম্পত্তি
মার্কিন বিনোদন সংবাদের ওয়েবসাইট
মার্কিন বিনোদন সংবাদ ওয়েবসাইট
ইউটিউব চ্যানেল
২০১৫-এর অধিগ্রহণ ও একত্রীকরণ
২০১০-এ চালু ইউটিউব চ্যানেল
লালবুক ডুবুরি হাঁস

লালবুক ডুবুরি হাঁস (বৈজ্ঞানিক নাম: Mergus merganser) (ইংরেজি Red-breasted erganser)  Anatidae পরিবারের অন্তর্গত Mergus গণের অন্তর্ভুক্ত এক প্রজাতির হাঁস।

বিবরণ
একটি প্রাপ্তবয়স্ক লালবুক ডুবুরি হাঁস ৫১-৬২ সেমি লম্বা।পাখার দৈর্ঘ্য প্রায় ৭০-৮৬ সেমি। পুরুষের হাঁসের মাথায় সবুজ চকচকে পালক থাকে। এদের গলা রং সাদা এবং বুকের রং বিবর্ণ। এবং স্ত্রী হাঁসের মাথার পালক ধূসর ও বুকের রং বিবর্ণ।

খাদ্য
লালবুক ডুবুরি হাঁস  ডুব দিয়ে পানির তলে সাঁতার কাটে।এরা খাদ্য হিসাবে ছোট মাছ ,জলজ পোকামাকড় ও ব্যাঙ খায়।

প্রজনন
লালবুক ডুবুরি হাঁসের প্রজনন কেন্দ্র  উত্তর আমেরিকা, গ্রিনল্যান্ড, ইউরোপও জুড়ে মিঠা পানির হ্রদ এবং নদীতে।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটি অনিয়মিত ও এ প্রজাতি বাংলাদেশে দেখার আর কোন রেকর্ড নেই।

চিত্রশালা

তথ্যসূত্র

বহিঃসংযোগ

 Red-breasted Merganser Species Account – Cornell Lab of Ornithology
 Massachusetts Breeding Bird Atlas - Red-breasted Merganser 
 
 

মার্গাস
আইসল্যান্ডের পাখি
ইউরোপের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ইসরায়েলের মসজিদের তালিকা

এই তালিকাটি হচ্ছে ইসরায়েলের মসজিদের তালিকা।

ভৌগোলিক অবস্থান হতে

জেরুসালেম 
 আল-আকসা মসজিদ – পুরনো শহর
 আল-খানকাহ আল-সালাহ মসজিদ-পুরনো শহর
 মারওয়ানি মসজিদ – পুরনো শহর
 উমর মসজিদ – পুরনো শহর
 আবেদিন মসজিদ
 সুলতান ইবরাহিম ইবনে আদম মসজিদ

উত্তর 

 এল-জাজার মসজিদ – আক্রা
 মাহমুদ মসজিদ, হাইফা
 আল মুয়াল্লাক মসজিদ – আক্রা
 সাদা মসজিদ- নাসরত
 মাকামে আল নবী সাইন মসজিদ – নাসরত
 আলী ইবনে আবি তালেব মসজিদ – সেইফা আমর

কেন্দ্র 

 আল বাহার মসজিদ – তেল আবিব
 হাসান বেক মসজিদ – তেল আবিব
 মোহাম্মদীয়া মসজিদ – তেল আবিব
 শিখশিখ মসজিদ – তেল আবিব
 সিন্ধা আলী মসজিদ – হিরজলিয়া
 হোয়াইট মসজিদ, রামলা – রামলা
 সালাউদ্দিন আইয়ুবি মসজিদ – তাইবি

আরো দেখুন 
 ইসলাম
 মসজিদ
 নামাজ

তথ্যসূত্র 

দেশ অনুযায়ী তালিকা
ইসরায়েলের মসজিদ
মসজিদের তালিকা
জি. এইচ. ডি সিলভা

জি. এইচ. ডি সিলভা (জন্মঃ ৩১ মে ১৯৪০) যিনি গেরি ডি সিলভা নামেও পরিচিত শ্রীলঙ্কা সেনাবাহিনীর একজন অবসরপ্রাপ্ত জেনারেল। তিনি শ্রীলঙ্কা সেনাবাহিনীর ১৩তম কমান্ডার ছিলেন, অবসরপ্রাপ্তির পর তিনি পাকিস্তানে শ্রীলঙ্কার রাষ্ট্রদূত হিসেবে নিয়োগ পান।

পূর্ব জীবন এবং শিক্ষা
গেরির বাবাও শ্রীলঙ্কা সেনাবাহিনীতে ছিলেন তবে তিনি ওয়ারেন্ট অফিসার ছিলেন, গেরিরা ছিলেন পাঁচ ভাই বোন। গেরি সেন্ট জোসেফ কলেক, কলম্বোতে পড়েছিলেন। কলেজে গেরি ওয়াটার পোলো এবং সাঁতার খুব ভালো করে পারতেন।

সামরিক জীবন

পূর্ব জীবন
১৯৬০ সালের ৬ মে তারিখে গেরি ক্যাডেট হিসেবে ব্রিটেনের রয়্যাল মিলিটারি একাডেমী, স্যান্ডহার্স্টে যোগ দেন, ১৯৬২ সালের ৩ আগস্ট গেরি সেকেন্ড লেফটেন্যান্ট হিসেবে 'সিলন সিনহা রেজিমেন্ট'-এ কমিশন পান, এক বছর তিনি নবগঠিত জেমুনু ওয়াচ রেজিমেন্টে বদলী হন। ১৯৭১ সালে ক্যাপ্টেন ডি সিলভা মোনারাগালা এলাকাতে কাউন্টার ইন্সার্জেন্সী অপারেশনে নিযুক্ত হন, তখন ১৯৭১ সালের সাম্যবাদী রাজনৈতিক দল জেভিপির সশস্ত্র বিদ্রোহ বিরোধী সরকারী অভিযানে সেনাবাহিনীর কাজ চলছিলো, গেরি টাস্ক ফোর্স অ্যান্টি ইলিসিট ইমিগ্রেশনে জেমুনু ওয়াচ রেজিমেন্টের হয়ে কাজ করেন। তিনি পাকিস্তান থেকে জুনিয়র কমান্ড কোর্স এবং ভারতের আর্মি ওয়ার কলেজ থেকে সিনিয়র কমান্ড কোর্স করেন।

উচ্চতর নেতৃত্ব
১৯৮১ সালে লেফটেন্যান্ট কর্নেল হিসেবে তিনি জাফনাতে অফিসার কমান্ডিং, ট্রুপস হিসেবে দায়িত্ব পালন করেন। এরপর তিনি কমব্যাট ট্রেনিং স্কুলের কমান্ড্যান্ট এবং ইনফ্যান্ট্রি ট্রেনিং স্কুলের প্রথম কমান্ড্যান্ট হিসেবে দায়িত্ব পালন করেন। ১৯৮৫ সালে কর্নেল পদবীতে তিনি কমান্ডার, নর্দার্ন কমান্ড হিসেবে দায়িত্ব পালন করেন। ব্রিগেডিয়ার জি. এইচ. ডি সিলভা জয়েন্ট অপারেশন্স কমান্ডের প্রিন্সিপাল স্টাফ অফিসার, ২ ব্রিগেড গ্রুপের অধিনায়কত্ব এবং ১৯৮৭ সালে ভাদামারাচ্চি সেনা অভিযানে ওভারঅল অপারেশনাল কমান্ডার হিসেবে দায়িত্বে নিয়োজিত ছিলেন। ১৯৮৮ সাল থেকে ১৯৮৯ সাল পর্যন্ত তিনি জেমুনু ওয়াচ রেজিমেন্টের কর্নেল অব দ্য রেজিমেন্ট হিসেবে দায়িত্ব পালন করেন এবং ১৯৮৯ সালে ভারতের ন্যাশনাল ডিফেন্স কলেজ থেকে কোর্স করেন। ভারত থেকে দেশে ফিরে এসে ১৯৯০ সালের জানুয়ারীতে তিনি নবগঠিত ৩ ডিভিশনের অধিনায়ক এবং পরে ২ ডিভিশনের অধিনায়কের দায়িত্ব পান। এরপর তিনি শ্রীলঙ্কা সেনাবাহিনীর ভলান্টারিয়ার ফোর্সের কমান্ড্যান্ট এবং সেনাবাহিনীর চীফ অব স্টাফ হিসেবে দায়িত্ব পালন করেন।

সেনাবাহিনী কমান্ডার
১৯৯৪ সালের ১ জানুয়ারী তিনি সেনাবাহিনী কমান্ডারের দায়িত্ব পান। তিনি সেনা কমান্ডার থাকাকালীন মেজর জেনারেল রোহণ দালুওয়াত্তের নেতৃত্বে শ্রীলঙ্কা সেনাবাহিনী এলটিটিইর বিরুদ্ধে 'অপারেশন রিভিরেসা' নামের সামরিক অভিযান পরিচালনা করে। ১৯৯৬ সালের ৩০ এপ্রিল গেরি সেনাবাহিনী থেকে অবসরে যান এবং রোহণ দালুওয়াত্তে তার স্থলাভিষিক্ত হন।

তথ্যসূত্র

শ্রীলঙ্কান জেনারেল
শ্রীলঙ্কা সেনাবাহিনীর কমান্ডার
১৯৪০-এ জন্ম
শ্রীলঙ্কান রোমান ক্যাথলিক
জীবিত ব্যক্তি
অওরত মার্চ

অওরত মার্চ () হল আন্তর্জাতিক নারী দিবস পালনের জন্য ইসলামাবাদ, করাচি, লাহোর, মুলতান, পেশোয়ার এবং কোয়েটার মতো পাকিস্তানের শহরগুলিতে একটি বার্ষিক সামাজিক-রাজনৈতিক পদযাত্রা। আন্দোলনটির উদ্দেশ্য হচ্ছে পাকিস্তানের সমাজের নারীদের সর্বপ্রকার স্বাধীনতা আদায় করা, আন্দোলনে শুধু নারীরা নয়, কিছু পুরুষেরাও জড়ান যারা মূলত নারীবাদের সমর্থক এবং পুরুষতন্ত্রবাদের বিরোধিতা করেন।

আন্দোলনে অধিকাংশ নারীদেরই শার্ট-প্যান্ট পরে রাস্তায় নামতে দেখা গেছে যারা নারীদের পোশাকের স্বাধীনতারও বিভিন্ন প্ল্যাকার্ড বার্তা বহন করে চলেন। নারীরা পাকিস্তানের সমাজে স্বাধীন ভাবে চলাফেরা করার অধিকার সহ প্রেম-ভালোবাসার নিজস্ব স্বাধীনতাও চান, তারা বিয়ের করার ক্ষেত্রেও নিজেদের স্বাধীনতা পাবার জন্য আন্দোলন করেন, আন্দোলনের অন্যান্য দাবীগুলোর মধ্যে রয়েছে সন্তান না নেবার ইচ্ছা এবং কর্মজীবী হয়ে বেকার পুরুষকে বিয়ে করার অধিকার।

পাকিস্তানের সমাজে চলা সম্মান রক্ষার্থে হত্যা এবং যৌন হয়রানির অবসানও অওরত মার্চের আন্দোলনকারীদের অন্যতম প্রধান দাবী। পাকিস্তানের সমাজে যুগ যুগ ধরে চলা নারী-পরাধীনতা এবং নারীদের পুরুষদের দ্বারা যৌন-ব্যবহারের বিরুদ্ধ চিন্তা থেকেই এই আন্দোলনের সূত্রপাত হয়েছিলো, যদিও আন্দোলনকারী নারীরা যৌনতার পুরোপুরি বিরোধিতা করেননা।

আরও দেখুন 
 পাকিস্তানে নারী
 পাকিস্তানে নারীবাদ

তথ্যসূত্র

বহিঃসংযোগ 

 
 হাম ইনকিলাব হ্যায় - নারীবাদী সঙ্গীত
 মেরি জিসম মেরি মার্যি - নারীবাদী সঙ্গীত
 অর ভো বালাতকারী হো তুম - নারীবাদী সঙ্গীত

পাকিস্তানে নারীদের আন্দোলন
পাকিস্তানে নারী অধিকার
নারীবাদী আন্দোলন ও মতাদর্শ
পাকিস্তানে সমাজতন্ত্র
পাকিস্তানে নারীবাদ
অন্যায় অবিচার

অন্যায় অবিচার ১৯৮৫ সালে শক্তি সামন্ত পরিচালিত বাংলা ভাষার ইন্দো-বাংলাদেশের একটি পূর্ণদৈর্ঘ্য চলচ্চিত্র। ছবিটিতে মুখ্য অভিনয় করেছেন মিঠুন চক্রবর্তী, রোজিনা এবং উৎপল দত্ত অভিনীত। সেকন্দার আলী নামের এক বাশিঁ বাদক এই ছবির গল্প কার ছিলেন। পরবর্তীতে তার নাম কর্তন করা হয়।

অভিনয়ে 

 মিঠুন চক্রবর্তী
 রোজিনা
 উৎপল দত্ত
 অসিত সেন
 গোলাম মোস্তফা
 মানিক দত্ত
 নূূূতন
 অমল বোস
 সৈয়দ হাসান ইমাম
 এটিএম শামসুজ্জামান
 আহমেদ শরীফ

গান 
সমস্ত গানের কথা রচনা করেছেন গৌরীপ্রসন্ন মজুমদার এবং সংগীত পরিচালনা করেছেন আরডি বর্মণ।

 "ছেড়ো না ছেড়ো না হাত "- কিশোর কুমার, সাবিনা ইয়াসমিন
 "দেখলে কেমন তুমি খেল "- কিশোর কুমার
 "মন-মাঝি রে" - রাহুল দেববর্মণ
 "নাগর আমর কাঁচা পীড়িত "- আশা ভোঁসলে, শৈলেন্দ্র সিং
 "রুই কাৎলা ইলিশ ভেবে" - সাবিনা ইয়াসমিন
 "রুই কাৎলা ইলিশ তো নয়" - কিশোর কুমার

তথ্যসূত্র

বহিঃসংযোগ 
 

১৯৮৫-এর চলচ্চিত্র
রাহুল দেববর্মণ সুরারোপিত চলচ্চিত্র
শক্তি সামন্ত পরিচালিত চলচ্চিত্র
ভারতীয় চলচ্চিত্র
বাংলাদেশী চলচ্চিত্র
ইন্দো-বাংলাদেশ চলচ্চিত্র
বাংলা ভাষার চলচ্চিত্র
মাহমুদ মসজিদ, হাইফা

মাহমুদ মসজিদ (আরবি: مسجد محمود, হিব্রু: מסגד האחמדים) ইসরায়েলের হাইফার কাবাবীর একটি মসজিদ। এটি ১৯৭০ এর দশকের শেষদিকে আহমদীয়া মুসলিম সম্প্রদায় দ্বারা নির্মিত হয়েছিল।

ইতিহাস
মাহমুদ মসজিদটি ১৯৩১ সালে বা ১৯৭০ এর দশকে কার্মেল পর্বতে নির্মিত হয়েছিল। এটি প্রতিশ্রুত মশীহ মির্জা বাশির-উদ-দ্বীন মাহমুদ আহমদের দ্বিতীয় খলিফার নামঅনুসারে নামকরণ করা হয়েছে, আহমদিয়া মুসলিম সম্প্রদায়ের প্রতিষ্ঠাতা পুত্র, যিনি "প্রতিশ্রুত সংস্কারক" হিসাবেও পরিচিত।

মসজিদে দুটি সাদা মিনার রয়েছে যা ৩৫ মিটার লম্বা কাছাকাছি উপত্যকাগুলিতে আবাসিক প্রতিবেশগুলির আকাশ লাইনে আধিপত্য বিস্তার করে। মসজিদটি নির্মাণের জন্য স্থানীয় আহমদিয়া সম্প্রদায়ের সদস্যরা অর্থায়ন করেছিলেন, যা জেরুজালেমের নিকটবর্তী নিলিন থেকে কাবাবীতে অবস্থিত ।

কাব্বির কার্মিল পর্বতে আহমদী মুসলিম আরব এবং ইহুদিদের  মিশ্র গ্রাম।১৯২৮ সালে, বেশিরভাগ বাসিন্দা আহমদিয়া সম্প্রদায়ের অন্তর্ভুক্ত ছিল।

চিত্র

আরও দেখুন
 আল আকসা মসজিদ
 মসজিদ
 নামাজ
 ইসলাম

তথ্যসূত্র

বহিঃসংযোগ

 islamahmadiyya.net: Ahmadiyya Muslim Community
 haifafoundation.com: Historic Sites: Kababir

ইসরায়েলের মসজিদ
১৯৭০-এর দশকে প্রতিষ্ঠিত
১৯৩১-এ প্রতিষ্ঠিত
ইসলামি ভবন
ইসলামি স্থাপত্য
ইসলাম ও ইহুদি ধর্ম
রূপকুমার রাঠোড়

রূপকুমার রাঠোড় (জন্ম ১০ জুন ১৯৭৩) হলেন একজন ভারতীয় নেপথ্য সঙ্গীতশিল্পী। তিনি বলিউড, গুজরাতি, মারাঠি, তামিল, তেলুগু, বাংলা, ওড়িয়া, অসমীয়া, নেপালি ও ভোজপুরি চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র এবং সঙ্গীতশিল্পী বিনোদ রাঠোড় ও সঙ্গীত পরিচালক শ্রাবণ রাঠোড়ের ভাই। তিনি বর্ডার (১৯৯৭) চলচ্চিত্রের "সন্দেশে আতা হ্যায়" গানে কণ্ঠ দিয়ে সোনু নিগমের সাথে যৌথভাবে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
রূপকুমার রাঠোড় 1962 সালের 12ই sep মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই শ্রাবণ রাঠোড় সঙ্গীত পরিচালক ও বিনোদ রাঠোড় সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।

কর্মজীবন
রূপকুমারের সঙ্গীতজীবন শুরু হয় তবলা বাদক হিসেবে। ১৯৮০-এর দশকে প্রায় সকল গজল শিল্পী তাকে তবলা বাদক হিসেবে নির্বাচন করতেন।

নেপথ্য সঙ্গীতশিল্পী হিসেবে তার অভিষেক ঘটে অঙ্গার (১৯৯২) চলচ্চিত্র দিয়ে। পরের বছর তিনি লক্ষ্মীকান্ত-প্যায়ারেলালের সুরে গুমরাহ চলচ্চিত্রের "ম্যাঁয় তেরা আশিক হুঁ" গানে কণ্ঠ দেন। বর্ডার (১৯৯৭) চলচ্চিত্রের "সন্দেশে আতা হ্যায়" গানটি তার কর্মজীবনের অন্যতম সাফল্য। গানটি ব্যাপক জনপ্রিয়তা লাভ করে এবং এই গানের জন্য তিনি সোনু নিগমের সাথে যৌথভাবে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন।

২০০০-এর দশকে তার গাওয়া বীর-জারা (২০০৩) চলচ্চিত্রের "তেরে লিয়ে", আনোয়ার (২০০৭) চলচ্চিত্রের "মওলা মেরে মওলা", রব নে বানা দে জোড়ি (২০০৮) চলচ্চিত্রের "তুঝ মেঁ রব দেখতা হ্যায়" গানসমূহ জনপ্রিয়তা লাভ করে।

ব্যক্তিগত জীবন
রূপকুমার সঙ্গীতশিল্পী সুনালি রাঠোড়কে বিয়ে করেন। সুনালি পূর্বে ভজন শিল্পী অনুপ জালোটার স্ত্রী ছিলেন। রূপকুমার জালোটার বন্ধ ও তবলা বাদক ছিলেন। জালোটার সাথে সুনালির বিবাহবিচ্ছেদের পর রূপকুমার সুনালিকে বিয়ে করেন। এই দম্পতির এক কন্যা রয়েছে, তিনি হলেন রিওয়া রাঠোড়।

তথ্যসূত্র

বহিঃসংযোগ
 

১৯৭৩-এ জন্ম
জীবিত ব্যক্তি
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
ভারতীয় গজল গায়ক
ভারতীয় নেপথ্য গায়ক
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
বাংলা ভাষার সঙ্গীতশিল্পী
নেপালি ভাষার সঙ্গীতশিল্পী
ভারতীয় চলচ্চিত্র সঙ্গীত সুরকার
আল বাহার মসজিদ

আল বাহার মসজিদ বা মসজিদ আল-বাহর (আরবি: مسجد البحر, (হিব্রু: מסגד הים), যার অর্থ দ্য সি মসজিদ, ইসরায়েলের জাফার প্রাচীনতম বিদ্যমান মসজিদ। এটি সমুদ্র সৈকতের নিকটবর্তী অবস্থান হওয়ার কারণে মৎস্যজীবী ও নাবিকরা অঞ্চলের আশেপাশের বাসিন্দাদের নামাজ পড়েছিল।  প্যালেস্তাইন দখলের পর থেকে মুসলমানরা সেখানে প্রবেশ করতে দেওয়া হয়নি। ১৯৪৮ সালে, উপাসনার উদ্দেশ্যে বা এটি দখল ও পরিষ্কার রাখার জন্য নয়।

আরও দেখুন 
 মসজিদ
 ইসলাম
 নামাজ
 আল আকসা মসজিদ

তথ্যসূত্র

বহিঃসংযোগ 

 

ইসরায়েলের মসজিদ
ইসলামি স্থাপত্য
ইসলামি ভবন
১৬শ শতাব্দীর মসজিদ
তেল আবিবের মসজিদ